**แบบ ปอ. 2**

**สถาบันเทคโนโลยีพระจอมเกล้าเจ้าคุณทหารลาดกระบัง**

**รายงานผลการประเมินองค์ประกอบของการควบคุมภายใน**

**ณ วันที่ 30 เดือนกันยายน พ.ศ. 2559**

|  |  |
| --- | --- |
| **องค์ประกอบของการควบคุมภายใน**  **( 1 )** | **ผลการประเมิน / ข้อสรุป**  **( 2 )** |
| **1. สภาพแวดล้อมการควบคุม**  1.1 นโยบายและรูปแบบการดำเนินงานของสถาบัน โดยทีมผู้บริหาร ได้ให้ความสำคัญกับอัตลักษณ์ที่กำหนดไว้ว่า "ชื่อสัตย์ ไฝ่รู้ สู้งาน" จึงดำเนินงานด้วยความสุจริต โปร่งใส รวมถึงสร้างบรรยากาศของการควบคุมเพื่อให้เกิดทัศนคติที่ดีต่อการควบคุมภายใน  ผู้บริหารมีหน้าที่ดูแล กำกับ บริหารสถาบันเทคโนโลยีพระจอมเกล้าเจ้าคุณทหารลาดกระบัง ภายใต้หลักการที่สำคัญ 2 หลักการ คือ สร้างสถาบันให้เป็นสถาบันการศึกษาและวิจัย และยกระดับสถาบันไปสู่นานาชาติ  การกำหนดวัตถุประสงค์   * เพื่อเตรียมความพร้อมในการวางแผนป้องกันหรือลดความเสี่ยง * เพื่อเป็นข้อมูลในการตัดสินใจสำหรับผู้บริหารในการบริหารจัดการสถาบันฯ * เพื่อรองรับการประเมินคุณภาพการศึกษาทั้งภายในและภายนอก | สภาพแวดล้อมการควบคุมภายใน ในภาพรวมมีความเหมาะสม มีส่วนทำให้การควบคุมภายในมีประสิทธิผล เนื่องจากสถาบันฯ มีการกำหนดขอบเขตหน้าที่ความรับผิดชอบให้บุคลากรแต่ละตำแหน่งไว้อย่างชัดเจน มีการจัดทำคู่มือปฏิบัติงาน สำหรับทุกตำแหน่งงานเพื่อให้การดำเนินงานมีความชัดเจน มีการสร้างองค์ความรู้และเกิดการถ่ายทอดองค์ความรู้จากบุคลากรที่มีประสบการณ์ไปสู่บุคลากรรุ่นใหม่ในสถาบัน  สถาบันได้กำหนดนโยบายและแผนการบริหารเชิงกลยุทธ์ เพื่อมุ่งสู่มหาวิทยาลัยระดับโลก (World Class University) ตามแผน **“บันไดสู่เป้าหมาย 5 ชั้น”** ดังต่อไปนี้   1. พัฒนาระบบธรรมาภิบาล และการบริหารที่ดี (Good Governance & Management) 2. พัฒนาความเข้มแข็งทางวิชาการสู่ระดับสากล (World Class Academic Programs) 3. พัฒนากลุ่มวิจัยระหว่างคณะ สร้างนวัตกรรม (Innovative Research Clusters) 4. พัฒนาสิ่งแวดล้อมที่เอื้ออำนวย (Conductive Infrastructure) 5. พัฒนาครอบครัวคุณภาพพระจอมเกล้าลาดกระบัง (Quality of life & Harmony) |

**แบบ ปอ. 2**

**สถาบันเทคโนโลยีพระจอมเกล้าเจ้าคุณทหารลาดกระบัง**

**(ร่าง) รายงานผลการประเมินองค์ประกอบของการควบคุมภายใน**

**ณ วันที่ 30 เดือนกันยายน พ.ศ. 2559**

|  |  |
| --- | --- |
| **องค์ประกอบของการควบคุมภายใน**  **( 1 )** | **ผลการประเมิน / ข้อสรุป**  **( 2 )** |
| **2. การประเมินความเสี่ยง**  ได้มีการสรุปผลการดำเนินการบริหารความเสี่ยงระดับสถาบัน ในการประชุมคณะกรรมการบริหารความเสี่ยงระดับสถาบัน ครั้งที่ 3/2559 เมื่อวันจันทร์ที่ 10 ตุลาคม พ.ศ.2559  **3. กิจกรรมการควบคุม**  สถาบันได้ดำเนินการให้ส่วนงานในสถาบัน รายงานแผนบริหารความเสี่ยง จากคณะ, วิทยาลัย, สำนัก ตามที่คณะอนุกรรมการบริหารความเสี่ยงได้พิจารณากำหนดกิจกรรมหรือมาตรการควบคุมความเสี่ยงในแต่ละด้านเพื่อดำเนินการลดความเสี่ยงและผลกระทบต่อการดำเนินงาน  **4. สารสนเทศและการสื่อสาร**  สถาบันมีนโยบายด้านการจัดระบบสารสนเทศและการสื่อสารเพื่ออำนวยความสะดวกในการรวบรวมข้อมูล ให้ความรู้ และข่าวสารต่างๆ เพื่อใช้ในการบริหารจัดการ  **5. การติดตามประเมินผล**  คณะกรรมการบริหารความเสี่ยงได้ดำเนินการติดตามผลการดำเนินการบริหารความเสี่ยงจากคณะอนุกรรมการบริหารความเสี่ยง | **2. ผลการประเมินความเสี่ยงในรอบปีงบประมาณ 2559**  พบปัจจัยเสี่ยงที่มีระดับความเสี่ยงหลังการจัดการที่อยู่ในระดับสูง และสูงมาก พบว่าคงเหลือ 4 ด้าน 19 ปัจจัยเสี่ยง ดังนี้  1. ด้านการปฏิบัติงาน คงเหลือ 12 ปัจจัยเสี่ยง  2. ด้านกลยุทธ์ คงเหลือ 3 ปัจจัยเสี่ยง  3. ด้านนโยบาย / กฎหมาย / ระเบียบ / ข้อบังคับ  คงเหลือ 1 ปัจจัยเสี่ยง  4. ด้านภาพลักษณ์และชื่อเสียงคงเหลือ 1 ปัจจัยเสี่ยง  5. ด้านสิ่งแวดล้อม คงเหลือ 1 ปัจจัยเสี่ยง  **3. กิจกรรมควบคุม**  ในภาพรวมมีกิจกรรมควบคุมที่เหมาะสม เมื่อนำไปปฏิบัติสามารถลดความเสี่ยงได้ โดยมีผู้บริหารและหัวหน้าส่วนงานเป็นผู้กำกับดูแลให้เกิดการดำเนินงานตามกิจกรรมควบคุมอย่างเคร่งครัด  **4. สารสนเทศและการสื่อสาร**  ในการบริหารจัดการในด้านสารสนเทศและการสื่อสารเพื่อให้เกิดความเข้าใจภายในสถาบัน โดยมีการดำเนินการจัดทำช่องทางเผยแพร่สื่อข้อมูลในช่องทางต่างๆ เช่น ผ่านช่องทาง website และ แอปพลิเคชั่น บนมือถือ  **5. การติดตามประเมินผล**  ในแต่ละส่วนงาน มีคณะอนุกรรมการบริหารความเสี่ยง เพื่อทำหน้าที่ดูแลติดตามกิจกรรมความเสี่ยงให้เป็นไปตามแผนเพื่อป้องกันหรือลดความเสี่ยง และมีคณะกรรมการบริหารความเสี่ยงคอยกำกับดูแล โดยมีการดำเนินการติดตามผลการบริหารความเสี่ยงอย่างน้อย 2 ครั้ง ต่อปี |

**แบบ ปอ. 2**

**ผลการประเมินโดยรวม**

โครงสร้างการควบคุมภายในของสถาบันเทคโนโลยีพระจอมเกล้าเจ้าคุณทหารลาดกระบัง มีครบใน 5 องค์ประกอบ ตามมาตรฐานการควบคุมภายในของคณะกรรมการตรวจเงินแผ่นดิน อย่างไรก็ตาม มีจุดอ่อน ที่สถาบันยังต้องปรับปรุงการควบคุมภายใน ดังนี้

1. ระบบสารสนเทศของสถาบันยังต้องดำเนินการปรับปรุงและพัฒนาเพื่อให้มีประสิทธิภาพมากยิ่งขึ้น

2. ข้อมูลสำคัญที่ใช้อ้างอิงประกอบการวางแผน การตัดสินใจและการปฏิบัติงาน ยังไม่สมบูรณ์ ครบถ้วน

และเป็นปัจจุบัน

**ลายมือชื่อ**..................................................................

(ศาสตราจารย์.ดร.สุชัชวีร์ สุวรรณสวัสดิ์)

**ตำแหน่ง**  อธิการบดี

**วันที่ เดือน**  ธันวาคม  **พ.ศ.** ๒๕๕๙